Mu kaweefube w'okukuuma obutonde bwensi wamu n'okuzzaawo ebibira ebyatemwa ekivuddeko embeera y'obudde okwonooneka, ne Leero obwakabaka nga buli wamu n'ekitongole kya Habitat For Humanity, busimbye emiti mu Gombolola ya Mutuba VII Myanzi ne mumyuka Busimbi Naama.
Mu kusooka, Minisita wa Kabaka ow'ettaka, obulimi n'obutonde bwensi, Hajjat Mariam Mayanja Nkalubo, nga aliwamu n'omwami w'essaza Ssingo, Hajji Ssebuufu Magala, wamu n'abaami ba Kabaka ku mitendera egy'enjawulo, bakulembeddemu abantu ba Kabaka mu kitundu kye Kigalama nebakola Bulungibwansi okwetoloola town ye Kigalama era nga yeetabiddwamu n'abaana b'amasomero agawerako.